
ประกาศองค์การบริหารส่วนตำบลพรุไทย
เรื่อง  แผนการจัดการความรู้ ประจำปีงบประมาณ พ.ศ. 2559
***************************
		ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546  มาตรา 11 ส่วนราชการมีหน้าที่พัฒนาความรู้ในส่วนราชการ เพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยต้องรับรู้ข้อมูลข่าวสารและสามารถประมวลผลความรู้ในด้านต่างๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็วและเหมาะสมกับสถานการณ์ รวมทั้งต้องส่งเสริมและพัฒนาความรู้ความสามารถ สร้างวิสัยทัศน์และปรับเปลี่ยนทัศนคติของข้าราชการในสังกัดให้เป็นบุคลากรที่มีประสิทธิภาพและมีการเรียนรู้ร่วมกัน ทั้งนี้ เพื่อประโยชน์ในการปฏิบัติราชการของส่วนราชการให้สอดคล้องกับการบริหารราชการให้เกิดผลสัมฤทธิ์ตามพระราชกฤษฎีกานี้  นั้น
 		เพื่อให้การปฏิบัติราชการขององค์การบริหารส่วนตำบลพรุไทยเป็นไปตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 11  ที่กำหนดให้ส่วนราชการมีหน้าที่พัฒนาความรู้ในส่วนราชการ  เพื่อให้มีลักษณะเป็นองค์กรแห่งการเรียนรู้อย่างสม่ำเสมอ ประกอบกับมติคณะกรรมการการจัดการความรู้ขององค์การบริหารส่วนตำบลพรุไทย ในการประชุมครั้งที่ 1/2559  เมื่อวันที่ 26  เมษายน 2559 เห็นชอบแผนการจัดการความรู้  ประจำปีงบประมาณ พ.ศ. 2559 ซึ่งได้ผ่านการทบทวนโดยผู้บริหารด้านการจัดการความรู้ขององค์การบริหารส่วนตำบลพรุไทย (CKO) เรียบร้อยแล้ว  นั้น  จึงประกาศใช้แผนการจัดการความรู้  ประจำปีงบประมาณ พ.ศ.2559 ทั้งนี้ สามารถดูรายละเอียดเกี่ยวกับการจัดความรู้ (Knowledge Management : KM) ขององค์การบริหารส่วนตำบลพรุไทย ได้ที่เว็บไซต์ www.pruthai.go.th หัวข้อ “การจัดความรู้ (Knowledge Management : KM)”		
จึงประกาศให้ทราบโดยทั่วกัน
			ประกาศ ณ วันที่  26  เมษายน  2559

 (นายสุทธิศาสตร์ วัฒนชัย)
				   	   นายกองค์การบริหารส่วนตำบลพรุไทย

